Wara jiem ta' spekulazzjoni, kien ikkonfermat li l-mexxej tal-Korea ta' fuq, Kim Jong-un żar iċ-Ċina. Iż-żjara kkonfermata miċ-Ċina u l-Korea ta' fuq, tfisser li din kienet l-ewwel żjara ta' Jong-un barra mill-pajjiż mindu sar mexxej seba' snin ilu. Qiegħed ikun irrapurtat li t-taħdita bejn Xinping u Jong-un kienet waħda ta' success. Iċ-Ċina hija l-alleat ekonomiku ewlieni tal-Korea ta' fuq u kien mistenni li tikkonsulta ma' Beijing qabel is-summits ippjanati mal-Korea t'isfel u l-Istati Uniti. Kim mistenni jiltaqa' mal-President tal-Korea t'isfel Moon Jae-in f'April u mal-President tal-Istati Uniti, Donald Trump f'Mejju.